ગલુજીને શ્રીહરિએ બીજે દિવસે ત્યાંથી પાછા મોકલ્યા. ઘેર આવીને જ્યારે માના મુખે બનેલી બીના સાંભળી ત્યારે આંખે આંસુ આવી ગયા. આ જ ગલુજીએ એકવાર મહારાજ પધાર્યા ત્યારે જ તેમની માતાનો અક્ષરવાસ થતા તેને કપડામાં બાંધી એક બાજુ મૂકીને ઉત્સાહ ભેર મહારાજને વધાવેલા ને સત્સંગનો લાભ લીધેલો. અંતે જ્યારે મહારાજ જતા હતા ત્યારે અધુરું કાર્ય પૂર્ણ કરવાની ભલામણ કરીને ભેટવા લાગ્યા. ગલુજી કહે પ્રભુ! સૂતકી છું, શ્રીહરિ કહે સૂતકી આખું જગત છે મને ભજનારો સદા પવિત્ર છે. ભેટી પડ્યા અને અમી દ્રષ્ટિ કરીને ગલુજીના નામને પ્રાતઃ સ્મરણીય બનાવી દિધું એવી કરૂણા કરી.